Pravila za unutardnevnu dodjelu

prekograničnih prijenosnih kapaciteta

između regulacionih područja

**Hrvatski operator prijenosnog sustava d.o.o. (“HOPS”)**

**i**

**Nezavisni operator sistema u Bosni i Hercegovini (“NOSBiH”)**

Oktobar 2021.

# SADRŽAJ

# Dio 0 Pojmovnik

# Dio 1 Uvod

1.1. Opća načela

1.2. Postupak dodjele

1.3. Opća načela Pravila za unutardnevnu dodjelu prekograničnih prijenosnih kapaciteta

**Dio 2 Opće odredbe**

2.1. Raspoloživ unutardnevni kapacitet

2.2. Objava relevantnih informacija na internetskoj stranici dodjeljivača kapaciteta

2.3. Osnova dodjele unutardnevnog raspoloživog prijenosnog kapaciteta

2.4. Postojanost dodijeljenog unutardnevnog kapaciteta

2.5. Sekundarno tržište

2.6. Plaćanja

**Dio 3 Uslovi učestvovanja**

3.1. Uslovi za registraciju

3.2. Obavještavanje o promjenama

**Dio 4 Isključivanje korisnika**

**Dio 5 Alokaciona platforma**

5.1. Opći uslovi

5.2. Pristup alokacionoj platformi

**Dio 6 Postupak dodjele unutardnevnih kapaciteta**

6.1. Određivanje i objava raspoloživog unutardnevnog prijenosnog kapaciteta

6.2. Dodjela raspoloživog unutardnevnog prijenosnog kapaciteta

6.3. Obavještavanje o rezultatima dodjele

**Dio 7 Korištenje dodijeljenih unutardnevnih kapaciteta**

7.1. Nominacija dodijeljenih unutardnevnih kapaciteta

7.2. Pravila za unutardnevna usklađivanja

**Dio 8 Otkazivanje unutardnevne dodjele**

**Dio 9 Ograničenje dodijeljenih kapaciteta**

**Dio 10 Razno**

10.1. Ograničenje odgovornosti

10.2. Viša sila

10.3. Cjelovitost ugovora

10.4. Povjerljivost

10.5. Izmjene i dopune

10.6. Period važenja

10.7. Mjerodavno pravo i sporovi

10.8. Obavještenja

10.9. Popis dodataka

# Dio 0

# Pojmovnik

Izrazi definirani ovim članom (gdje je to potrebno i u množini) u ovim *Pravilima za*

*unutardnevnu dodjelu prekograničnih prijenosnih kapaciteta* (uključujući sve dodatke i obrasce)

imaju sljedeća značenja (izuzev ako iz konteksta ne proizlazi drugačije)

**Alokaciona platforma** – elektronska internetska aplikacija sa ograničenim pristupom kojom upravlja *dodjeljivač prijenosnog kapaciteta*, a koja je dostupna na[*https://scheduling.nosbih.ba/External-Scheduling-Client/*](https://scheduling.nosbih.ba/External-Scheduling-Client/).Unutardnevna dodjela kapaciteta koju pruža *Dodjeljivač prijenosnog kapaciteta* provodi se korištenjem *alokacione platforme*

**Dodijeljeni kapacitet –** *kapacitet*dodijeljen u postupcima godišnje, mjesečnihi dnevnih dodjela

**Dodijeljeni unutardnevni kapacitet –** *kapacitet*dobijen kao rezultat postupka dodjele, a kojidodjeljuje *dodjeljivač prijenosnog kapaciteta* u postupku unutardnevne dodjele kako je određeno u dijelu 6 *Pravila za unutardnevnu* *dodjelu prekograničnih prijenosnih kapaciteta*

**Raspoloživi unutardnevni prijenosni kapacitet (**u daljnjem tekstu **unutardnevni kapacitet)** –Dio mrežnog prijenosnog kapaciteta (NTC, engl. *Net Transmission Capacity*) koji ostaje na raspolaganju za unutardnevnu dodjelu nakon postupka dnevne dodjele i nakon svake faze postupka unutardnevne dodjele

**Kapacitet** – Prekogranični prijenosni kapacitet u MW

**Identifikaciona oznaka dodijeljenog prijenosnog kapaciteta** (u daljnjem tekstu CAI, engl.

*Capacity Agreement Identification*): Oznaka koja jedinstveno označava *pravo na kapacitet*

**Nosilac prava na kapacitet** –Pravna osoba (*korisnik*) koji je stekao unutardnevni*kapacitet*tokom postupka unutardnevne dodjele kapaciteta

**Pravo na kapacitet** (u daljnjem tekstu CR, engl. *Capacity Right*)–pravo (korisnika) nakorištenje dodijeljenog *kapaciteta* za prijenos električne energije izraženo u MW

**Prekogranična transakcija –** Fizička razmjena električne energije između regulacionihpodručja kojima upravljaju *HOPS* i *NOSBiH*

**Ograničenje dodijeljenog kapaciteta** –Smanjenje*kapaciteta*u*hitnim slučajevima*, uključujući,one uzrokovane *višom silom*, na interkonekciji između Hrvatske i Bosne i Hercegovine pri kojem *HOPS* i *NOSBiH* moraju hitno djelovati (ali nije ograničeno samo na njih)

**Isključno vrijeme** –rok nakon kojegsu neusaglašene transakcije predmet principa spuštanjana nižu vrijednost

**Dnevna aukcija** – aukcijaprovedena u skladu s Pravilima zadražbe za dodjelu kapacitetauSEE CAO

**EIC-oznaka** –(engl. *Energy Identification Code*) jedinstvena oznaka učesnika na europskom

tržištu električne energije kojom se identificiraju subjekti u prekograničnoj trgovini (vidi <https://www.entsoe.eu/data/energy-identification-codes-eic/eic-approved-codes/>)

**Hitan slučaj –** usloviili događaji i okolnosti koje prema profesionalnoj procjeni HOPS-a iliNOSBiH-a ugrožavaju sigurnost opskrbe, dobavu ili prijenos električne energije ili tehničku sigurnost određenog nacionalnog prijenosnog sistema ili njegovog značajnog dijela kao u slučaju, *više sile* ili neplaniranih uslova u mreži (ali nije ograničeno samo na njih)

**ENTSO-E** –(engl. *European Network of Transmission System Operators for Electricity*)–Europska mreža operatora prijenosnih sistema – udruženje operatora prijenosnih sistema

**Uredba EU –** Uredba (EK-a) br. 2019/943 Europskog parlamenta i Vijeća o unutarnjem tržištu električne energije

**Pravilo najranijeg prispijeća ponude (*First come - First serve*) –** mehanizam dodjele premakojem se *zahtjevima korisnika*, u okviru limita za *unutardnevne dodjele prijenosnog kapaciteta*, udovoljava isključivo prema vremenu zaprimanja *zahtjeva* i bez primjene bilo kakvih drugih kriterija

**Viša sila –** uslovi ili događaji i okolnosti, ili posljedica tih događaja koji su, izvan razumnekontrole *NOSBiH-a* ili *HOPS-a*, a koji se ne mogu spriječiti ili otkloniti razumnim predviđanjem i pažnjom, kao što su: međunarodni neplanirani kružni tokovi, atmosferske pojave koje se smatraju neizbježnima zbog svog uzroka, opsega ili trajanja, neočekivani ili neizbježni gubici ili ograničenja kapaciteta, ukoliko ga *NOSBiH* ili *HOPS* mogu sanirati samo na način da ugroze sigurnost opskrbe i/ili koji se ne mogu riješiti mjerama koje su s tehničkog, finansijskog ili ekonomskog stajališta razumno moguće za *NOSBiH* ili *HOPS* (ali nije ograničeno samo na njih)

**HOPS (Hrvatski operator prijenosnog sistema d.o.o) –** društvo sa sjedištem u Ulici Kupska 4, 10000 Zagreb, Hrvatska, upisano u sudski registar pri Trgovačkom sudu u Zagrebu, pod br:

080517105

**Pravila za unutardnevnu dodjelu prijenosnih kapaciteta** –Pravila za dodjelu unutardnevnihprijenosnih kapaciteta na granici regulacionih područja Hrvatski operator prijenosnog sistema d.o.o. (“HOPS”) i Nezavisni operator sistema u Bosni i Hercegovini (“NOSBiH”)

**Pravo na unutardnevni kapacitet** (u daljnjem tekstu ICR, engl. *Intraday Capacity Right*)–odnosi se na obavezu korisnika da koristi *dodijeljeni unutardnevni kapacitet* za prijenos električne energije izražen u MW u njegovom punom iznosu

**Nominacija –** *korisnikova*prijava*operatorima prijenosnih sistema programa*koji se odnosena snagu izraženu u MW koju će koristiti u okviru ograničenja kapaciteta određenog u *pravu* *na kapacitet* koji mu je dodijeljeno ili koje je jednako *pravu na unutardnevni kapacitet* koji mu jedodijeljen

**Uloga „*Nomination Validator*“ –** uloga određena u definicijamamodela uloga *ENTSO-E*

**NOSBiH (Nezavisni operator sistema u Bosni i Hercegovini) –** društvo sa sjedištem u

Ulici Hifzi Bjelevca 17, 71 000 Sarajevo, Bosna i Hercegovina, i registrovana u poslovnom registru

Bosne i Hercegovine pod identifikacionim brojem kompanije: 08-50.3-7-3/05

**Program –** *korisnikova*nominacija*prekogranične transakcije*u kojoj se navodi snaga u MW zasvaki sat u danu

**Zahtjev –** zahtjev koji šalje korisnik kako bi stekao unutardnevni dodijeljeni prijenosni kapacitet

**SEE CAO – engl.** *Coordinated Auction Office in South East Europe*–Ured za koordiniranedražbe u jugoistačnoj Europi

**Dodjeljivač prijenosnog kapaciteta** –*NOSBiH*(kad je u funkciji*dodjeljivača prijenosnog**kapaciteta*) kojipodliježe svim pravima i odgovornostima pripisanim *dodjeljivaču prijenosnog kapaciteta*

**TSO** (*engl. Transmission System Operator,*operator prijenosnog sistema) -fizičkaili pravna osoba koja upravlja, osigurava održavanje te, ukoliko je to potrebno, razvija prijenosni sistem u određenom području, kao i, gdje je to primjenjivo, njegove interkonekcije s drugim sistemima, te osigurava dugoročnu sposobnost sistema da udovolji razumnim zahtjevima za prijenos električne energije

**TSO-i** (*engl. Transmission System Operators,*operatori prijenosnog sistema) **–** operatoriprijenosnog sistema koji sudjeluju u zajedničkom postupku alokacije, tj. NOSBiH i HOPS

**Korisnik** – tržišni subjekt koji ispunjava preduslove za učestvovanje u postupku untardnevnedodjele kapaciteta barem jedne ugovorne strane (NOSBiH i HOPS) u skladu s članom 3.1 ovih *Pravila za unutardnevnu dodjelu prijenosnih kapaciteta*

**Radni dan -** kalendarski dan od ponedjeljka do petka, izuzev državnih praznika u Bosni i Hercegovini

Naslovi u ovim *Pravilima za unutardnevnu dodjelu prijenosnih kapaciteta* su stavljeni zbog jednostavnijeg praćenja i ne utiču na sadržaj ili interpretaciju ovih *Pravila za unutardnevnu dodjelu prijenosnih* *kapaciteta.*

# 

# Dio 1

# Uvod

Član 1.1. Opća načela

*Pravila za unutardnevnu dodjelu prijenosnih kapaciteta* utvrđuju odredbe i uslove koje sumeđusobno dogovorili *HOPS* i *NOSBiH* u svojstvu operatora prijenosnih sistema u svojim regulacionim područjima, a u svrhu dodjele i korištenja *unutardnevnog kapaciteta* u oba smjera na granici između Hrvatske i Bosne i Hercegovine.

Dodjela i korištenje *unutardnevnog kapaciteta* nije komercijalna aktivnost, već im je cilj ostvarenje transparentnih metoda upravljanja zagušenjima.

*Pravila za unutardnevnu dodjelu prijenosnih kapaciteta* uređuju dodjelu i korištenje *unutardnevnog kapaciteta*.

Provođenje unutardnevnog postupka opisano u ovim *Pravilima za unutardnevnu dodjelu* *prijenosnih kapaciteta* u skladu je sa trenutnim pravilima sigurnosti prijenosnog sistema i neutiče na opseg i korištenje kapaciteta koji je već dodijeljen na godišnjoj, mjesečnim i dnevnim aukcijama.

Član 1.2. Postupak dodjele

*Unutardnevni kapacitet* se dodjeljuje u obliku *prava na unutardnevni kapacitet* kojeg su *nosioci prava na kapacitet* obavezni koristiti u njegovom punom iznosu. *Unutardnevni kapacitet* dodjeljuje *dodjeljivač prijenosnog kapaciteta* na osnovu *pravila najranijeg prispijeća ponude* u skladu sadijelom 6.

U okviru ovih *Pravila za unutardnevnu dodjelu prijenosnih kapaciteta NOSBiH* djeluje kao *dodjeljivač prijenosnog kapaciteta* i za *kapacitet HOPS-*a i za *kapacitet NOSBiH-*a.

NOSBiH ili HOPS mogu, bez prethodnog obavještenja, u bilo kom trenutku, obustaviti ili prekinuti postupke koji se odnose na *Pravila za unutardnevnu dodjelu prijenosnih kapaciteta,* npr. u slučaju tehničkih kvarova.

Sve relevantne informacije u skladu sa članom 2.2 su na raspolaganju na internetskoj stranici NOSBiH-a [(https://www.nosbih.ba](https://www.hops.hr/wps/portal)).

Član 1.3. Opća načela Pravila za unutardnevnu dodjelu prekograničnih prijenosnih kapaciteta

*Pravila za unutardnevnu dodjelu prijenosnih kapaciteta* opisuju,među ostalim aspektima, izahtjeve koje tržišni subjekti moraju ispuniti kako bi mogli pristupiti *unutardnevnom kapacitetu* i koristiti ga. U članu 10.1 opisuje se ograničenje odgovornosti. U skladu sa članom 10.5., operatori prijenosnih sistema mogu zajednički izmijeniti i dopuniti ova *Pravila za unutardnevnu dodjelu* *prijenosnih kapaciteta*,u ciljunjihovog poboljšanja ili pojašnjenja odredbi i procedura, te nedoumica.

Opći pristup mreži za korištenje dodijeljenih kapaciteta ne ulazi u opseg ovih *Pravila za* *unutardnevnu dodjelu prijenosnih kapaciteta*,izuzev ako nije drugačije propisano u slijedećimodredbama. *HOPS* i *NOSBiH* pružaju usluge prijenosa u skladu sa pravnim zahtjevima za pristup mreži u svakom regulacionom području, te u skladu sa relevantnim pravilima *HOPS*-a i *NOSBiH-*a.

# Dio 2

# Opće odredbe

Član 2.1. Raspoloživi unutardnevni prijenosni kapacitet

Raspoloživi unutardnevni prijenosni kapacitet za dan isporuke D (00:00 do 24:00) objavljuje se na Mrežnim stranicama dodjeljivača prijenosnog kapaciteta, na Alokacionoj platformi, najkasnije u 18:00, u D-1, kada počinje dodjela. Osnov za proračun raspoloživog kapaciteta su usaglašene unutardnevne vrijednosti NTC-a i potvrđeni netirani planovi korištenja godišnjih, mjesečnih i dnevnih kapaciteta. Nakon svake uspješne dodjele raspoloživog unutardnevnog prijenosnog kapaciteta vrijednosti se automatski snižavaju.

Član 2.2. Objava relevantnih informacija na internetskoj stranici dodjeljivača kapaciteta

Na internetskim stranicama dodjeljivača kapaciteta u prvom se redu objavljuju slijedeće informacije:

1. *Pravila za unutardnevnu dodjelu prijenosnih kapaciteta* (izdanje koje je na snazi)
2. Imena, brojevi telefaksa i telefona, adresa elektronske pošte kontakt osoba NOSBiH-a
3. Uputstva za korisnike za platformu za dodjelu kapaciteta
4. Ostale relevantne informacije.

Član 2.3. Osnova dodjele raspoloživog unutardnevnog prijenosnog kapaciteta

Vrijednosti *raspoloživog* *unutardnevnog prijenosnog kapaciteta* nude se u jedinicama of 1 MW, pri čemu je najmanja vrijednost 1 MW. Vrijednosti *raspoloživog* *unutardnevnog prijenosnog* *kapaciteta* nude se za svaki sat.

Član 2.4. Postojanost dodijeljenog unutardnevnog kapaciteta

*Raspoloživi unutardnevni prijenosni kapacitet* se postojano nudi,izuzev u slučaju ograničenjazbog *hitnog slučaja,* nakon što se uzmu u obzir sve raspoložive mjere u skladu sa relevantnim nacionalnim te zakonodavstvom EU.

U slučaju *ograničenja,* *HOPS* i *NOSBiH* će umanjiti *dodijeljeni unutardnevni kapacitet* u skladu sa dijelom 9. *korisnik* nema pravo ni na kakvu finansijsku kompenzaciju vezanu za *dodijeljeni* *unutardnevni kapacitet*.

Član 2.5. Sekundarno tržište

Prijenos prava korištenja ili ponovna prodaja *dodijeljenog unutardnevnog kapaciteta* nije moguća.

Član 2.6. Plaćanja

*Nosilac prava na kapacitet* ne plaća nikakvu cijenu za rezervaciju ili korištenje *dodijeljenog unutardnevnog kapaciteta*.

# Dio 3

# Uslovi učestvovanja

Član 3.1. Uslovi za registraciju

S ciljem učestvovanja u postupku unutardnevne dodjele i korištenja dodijeljenih unutardnevnih kapaciteta tržišni subjekt mora udovoljiti svim uslovima navedenim u *Pravilima za unutardnevnu dodjelu prijenosnih kapaciteta* i ispuniti sljedeće preduslove:

* + - **Na strani *HOPS*-a –** mora imati sklopljen Ugovor o odgovornosti za odstupanjeili [potpisan Ugovor o učestvovanju na tržištu električne energije sklopljen s](http://www.hrote.hr/default.aspx?id=175) [Hrvatskim operatorom tržišta energije](http://www.hrote.hr/default.aspx?id=175) (HROTE) - hrvatskim tržišnim subjektom
    - **Na strani *NOSBiH*-a** –mora imati Licencu za djelatnost međunarodne trgovine električnom energijom koju je izdala Državna regulatorna komisija za električnu energiju u BiH i registrovati se kao učesnik na tržištu električne energije kod NOSBiH-a.

Tržišni subjekt mora dostaviti NOSBiH-u, koji djeluje u svojstvu *dodjeljivača prijenosnog kapaciteta* za oba *operatora prijenosnog sistema*, tri potpisana primjerka Zahtjeva za učestvovanje (Dodatak 1) koji uključuje izjavu o prihvatanju *Pravila za unutardnevnu dodjelu prijenosnih* *kapaciteta*. Tržišni subjekt je obavezan dostaviti izvod iz privrednog registra kompanije, kao i potvrdu o registraciji poreznog obveznika.

Tri potpisana primjerka Zahtjeva za učestvovanje dostavljaju se *dodjeljivaču prijenosnog* *kapaciteta* u pisanom obliku poštom, kurirskom/dostavljačkom službom ili lično. Zahtjev zaučestvovanje dostavlja se na adresu *dodjeljivača prijenosnog kapaciteta* ili lično na protokol (vidi Dodatak 2). Zahtjevi za učestvovanje dostavljeni telefaksom ili elektronskom poštom smatraju se ništavnima te će biti odbačeni dostavom obavještenja o odbacivanju. Kako bi se isključile nedoumice, odbijeni Zahtjev za učestvovanje smatraće se ništavnim od samog podnošenja.

*Dodjeljivač prijenosnog kapaciteta* ima pravo provjeravati informacije u dostavljenim zahtjevimaza učestvovanje i njihovim prilozima. U slučaju nepodudaranja ili pogrešnog predstavljanja u Zahtjevu za učestvovanje *dodjeljivač prijenosnog kapaciteta* ima pravo da odbije registraciju *tržišnog subjekta*.

*Dodjeljivač prijenosnog kapaciteta* potvrđuje registraciju ili odbacivanje zahtjeva slanjem

obavještenja tržišnom subjektu najkasnije tri (3) *radna dana* po prijemu Zahtjeva za učestvovanje.

Obavještenje o potvrđivanju ili odbijanju registracije šalje se elektronskom poštom na adresu navedenu u Zahtjevu za učestvovanje. Ukoliko *dodjeljivač prijenosnog* *kapaciteta* odbije registrovati tržišnog subjekta, razlozi za to navode se u obavještenju o odbacivanju zahtjeva.

Sve zatražene dokumente tržišni subjekt mora dostaviti najmanje pet (5) *radnih dana* prije namjeravanog učešća u postupku unutardnevne dodjele kapaciteta. Ukoliko ovaj rok ne bude ispoštovan, nadležni *operator prijenosnog sistema* ne može garantovati učestvovanje tržišnog subjekta.

Registrovani tržišni subjekt koji ispunjava sve uslove navedene u ovom članu smatra se *korisnikom*.

Član 3.2. Obavještavanje o promjenama

Pri učešću u postupcima unutardnevne dodjele kapaciteta moraju u svakom trenutku moraju biti ispunjeni uslovi za učestvovanje određeni *Pravilima za unutardnevnu dodjelu prijenosnih kapaciteta*. Zbog toga, o bilo kakvim promjenama koje utiču na ispunjenje predmetnih uslova *korisnik* mora, bez odgode, obavijestiti oba *operatora prijenosnih sistema*.

O promjenama svojih kontaktnih podataka i izjavama navedenim u obrascima koje dostavlja, korisnik je obavezan pismenim putem obavijestiti operatore prijenosnih sistema u roku od osam (8) dana.

# Dio 4

# Isključivanje korisnika

Ako *korisnik*:

1. povrijedi *Pravila za unutardnevnu dodjelu prijenosnih kapaciteta*, posebno odredbe iz dijela 7 (ali ne samo njih)
2. se ponaša na način koji štetno utiče ili ugrožava tržišno nadmetanje u postupcima za unutardnevnu dodjelu kapacitet
3. objavi stečaj, postane nelikvidan ili mu je određena obustava plaćanja
4. postane subjekt zahtjeva za izricanje stečaja, nelikvidnosti ili obustave plaćanja;

*NOSBiH*,odnosno, *HOPS* će, po odobrenju drugog *operatora prijenosnog sistema, tog korisnika* bez odlaganja isključiti iz postupaka dodjele kapaciteta. *Korisnik* će o isključenju, odmah biti obaviješten putem telefaksa i elektronske pošte.

# Dio 5

# Alokaciona platforma

Član 5.1. Opći uslovi

*Dodjeljivač prijenosnog kapaciteta* organizuje i provodi zajedničke *dodjele raspoloživih unutardnevnih prijenosnih kapaciteta* elektronskim putem u korisničkom okruženju *platforme za dodjelu kapaciteta*.

*Dodjeljivač prijenosnog kapaciteta korisnicima* dostavlja dokumentaciju o *alokacionoj platformi* (na internetskoj stranici <https://www.nosbih.ba>) te osigurava operativna uputstva vezana za korištenje *platforme za dodjelu kapaciteta* i *korisničku* podršku.

*Dodjeljivač prijenosnog kapaciteta* zadržava pravo izmjene dnevnog operativnog režima,

odnosno, kada je to osnovano, pravo obustave procesa, naročito kada dođe do sljedećih tehničkih problema: opće nerapoloživosti interneta, neraspoloživosti internetskih veza alokacione platforme, ili neraspoloživosti alokacione platforme (servera, baze podataka ili greška programske podrške za *alokacionu platformu*).

Svi *korisnici* alokacione platforme će bez odgađanja biti obaviješteni o stvarnoj operativnoj situaciji.

Prijem podataka pravovaljan je samo ako su podaci na alokacionoj platformi *za dodjelu kapaciteta* primljeni prije isteka roka.

U cilju učestvovanja u postupku *dodjele kapaciteta*, *zahtjevi* se podnose putem *alokacione platforme*. *Zahtjev* u kojem ne bude ispunjen bilo koji uslov naveden u *Pravilima za unutardnevnu dodjelu prijenosnih kapaciteta* biće odbijen. *Korisnik* će dobiti poruku o statusu *zahtjeva* u *platformi za dodjelu kapaciteta*. *Dodijeljeni unutardnevni kapacitet* se ne može modificirati ni otkazati.

Član 5.2. Pristup alokacionoj platformi

*Alokaciona platforma* je dostupna svim *korisnicima* koji imaju web pretraživač i korisnički nalog dobijen od *dodjeljivača prijenosnog kapaciteta*. Nije potrebna dodatna instalacija ili modifikacija softvera.

Za pristup Alokacionoj platformi koristi se certifikat SSL/TLS (*Secure Sockets Layer/Transport Layer Security*).

Nakon što se *korisnik* registruje, na *Alokacionoj platformi* otvara se njegov korisnički nalog. Kompletno popunjen i potpisan Zahtjev za registraciju *korisnik* je dužan dostaviti na alokacionu platformu (videti Dodatak 4). Potpisivanjem ovog zahtjeva *korisnik* prihvata obaveze i pravila ponašanja utvrđena *Pravilima za unutardnevnu dodjelu prekograničnih prijenosnih kapaciteta*. Zahtjev mora sadržati potpune i tačne informacije. Dodjeljitelj prijenosnog kapaciteta formiraće korisnički nalog i lozinku u roku od tri (3) radna dana nakon dobijanja Zahtjeva za registraciju na alokacionoj platformi.

# Dio 6

# Postupak unutardnevne dodjele kapaciteta

Član 6.1. Određivanje i objava raspoloživog unutardnevnog kapaciteta

*NOSBiH* određuje raspoloživi *unutardnevni kapacitet,* u svakom smjeru i za svaki sat, koji se možekoristiti za unutardnevnu dodjelu kapaciteta prema metodologiji opisanoj u članu 2.1.

Vrijednosti *dodijeljenog unutardnevnog kapaciteta* za dan D raspoložive su na alokacionoj platformi najkasnije u 18:00 sati (CET) na dan D-1.

U slučaju dodatnih ograničenja u prijenosnom sistemu (koja se nisu mogla predvidjeti u trenutku izračuna mrežnog prijenosnog kapaciteta), vrijednosti *raspoloživog* *unutardnevnog prijenosnog* *kapaciteta* se mogu izmijeniti. *NOSBiH* tokom danaima pravo modifikovati *raspoloživi unutardnevni prijenosni kapacitet* na alokacionoj platformi.

*Raspoloživi unutardnevni prijenosni kapacitet* za određeni sat se prilagođava nakon dodjelesvakog *dodijeljenog unutardnevnog prijenosnog kapaciteta* za taj sat i kontinuirano se objavljuje na *alokacionoj platformi*.

Član 6.2. Dodjela raspoloživog unutardnevnog prijenosnog kapaciteta

Samo uspješno registrovani *korisnici* koji u potpunosti udovoljavaju zahtjevima definiranim u dijelu 3 mogu podnijeti *zahtjev* za dodjelu *raspoloživog* *unutardnevnog prijenosnog kapaciteta*. Podnošenje *zahtjeva*, kao i preuzimanje rezultata odvija se isključivo kroz *alokacionu platformu*.

Zahtjev (za dan D) NOSBiH-u se podnosi putem *alokacione platforme,* počevši od 18:00h (CET) na dan D-1, ali najkasnije 60 (šezdeset) minuta prije početka prvog sata na koji se unutardnevna *prekogranična transakcija* odnosi. Najmanja vrijednost kapacitetakoja se može zatražiti je1MW, a najveća vrijednost jednaka je vrijednosti *raspoloživog* *unutardnevnog prijenosnog* *kapaciteta*. U jednom *zahtjevu* može se zatražiti samo jedna vrijednost kapaciteta za jedansmjer, za jedan ili više sati u danu D.

Član 6.3. Obavještavanje o rezultatima dodjele

*Zahtjev* svakog *korisnika* se obrađuje u *alokacionoj platformi* po *pravilu najranijeg prispijeća ponude*, a *korisnik* se, putem *alokaciona platforme,* odmah obavještava o rezultatima. Uslučaju prihvatanja zahtjeva korisnik stiče *pravo na kapacitet* s identifikacionom oznakom dodijeljenog prijenosnog kapaciteta. *HOPS* i *NOSBiH* odmah ovlaštavaju *korisnika* s identifikacionom oznakom dodijeljenog prijenosnog kapaciteta za korištenje *prava na* *unutardnevni kapacitet* (unošenjem prava na unutardnevni kapacitet u sisteme planovaprekogranične razmjene električne energije) i omogućuju prijavu planova u skladu sa lokalnim pravilima.

*Korisnik* je dužan izvršiti *nominaciju* po osnovi *prava na unutardnevni kapacitet* najkasnije 60 minuta nakon dobijanja identifikacione oznake dodijeljenog prijenosnog kapaciteta*.* U suprotnom *korisnik* gubi *pravo na unutardnevni kapacitet.*

Opće informacije i rezultati o dodijeljenom unutardnevnom kapacitetu za dan D će biti objavljeni na internet stranicama *NOSBIH*-a ([www.nosbih.ba](http://www.nosbih.ba)) najkasnije do 18:00h (CET) u danu D+1. Rezultati trebaju biti dostavljeni i na platformu za transparentnost.

# Dio 7

# Korištenje dodijeljenog unutardnevnog prijenosnog kapaciteta

*Nosilac prava na kapacitet* i njegov prekogranični partner (u daljem tekstu partner) seobavezuju da iskoriste cjelokupnu vrijednost iznosa *prava na unutardnevni kapacitet.* U tom slučaju nominovani iznos kapaciteta jednak je *pravu na unutardnevni kapacitet* dobijenom u postupku unutardnevne dodjele kapaciteta za svaki sat i smjer i u potpunosti je usklađen sa nominacijom partnera. Ovu obavezu nadgleda *dodjeljivač prijenosnog kapaciteta*.

Ukoliko *nosilac prava na kapacitet* prekrši ovu obavezu tri (3) puta tokom jedne (1) kalendarske godine, *operatori prijenosnih sistema* (*NOSBiH i/ili HOPS*) imaju pravo da ga isključeiz postupka unutardnevne dodjele kapaciteta na period od dvanaest (12)mjeseci. *Dodjeljivač prijenosnog kapaciteta*, na osnovu zahtjeva za isključenje kojeg podnose *operatori prijenosnih sistema* šalje obavještenje o isključenju *nosiocu prava na kapacitet*. Smatrase da je ova obaveza prekršena ako *nosilac prava na kapacitet* (ili njegov partner) ne koriste (ili djelimično koriste) kapacitet najmanje jedan (1) sat u razdoblju za koje su dobili kapacitet. Svaki sat nekorištenja *prava na unutardnevni kapacitet* smatra se novim kršenjem obaveze. Isključene stupa na snagu s datumom navedenim u obavještenju, ali najranije sljedećeg dana nakon što *dodjeljivač prijenosnog kapaciteta* zaprimi zahtjev za isključenje od *operatora* *prijenosnih sistema.*

Korištenje rezerviranih prijenosnih kapaciteta provodi se dostavljanjem fiksnih planova prekogranične razmjene *HOPS*-u i *NOSBiH-*u u skladu sa pravnim uslovima za pristup mreži u svakom regulacionom području i tržišnim pravilima *HOPS*-a i *NOSBiH*-a koja se primjenjuju.

*Korisnik* je dužan iskoristiti dodijeljeni unutardnevni prijenosni kapacitet najkasnije 60 minuta nakon sticanja prava na korištenje.

Član 7.1. Nominacija dodijeljenih unutardnevnih prijenosnih kapaciteta

Nakon svakog postupka dodjele, *nosilac prava na kapacitet* i njegov partner *nominuju* unutardnevne *programe* kroz postojećesisteme planova prekogranične razmjene električne energije oba *operatora prijenosnog sistema* u skladu sa lokalnim pravilima.

*Nominacija* *unutrardnevnih programa* se mora napraviti kod oba operatora sistema unutar istog procesa unutardnevnog usklađivanja, a najkasnije 45 (četrdesetpet) minuta prije početka prvog sata na koji se odnosi unutardnevna *prekogranična transakcija*.

Ista pravila i formati podataka koriste se u postupku prijavljivanja planova razmjene, kao i kod prijave dnevnih planova razmjene i planova razmjene zasnovanih na dugoročnim pravima.

Otkazivanje prethodno nominovanih i potvrđenih programa nije moguće*.*

Član 7.2. Pravila za unutardnevno usklađivanje

Postupak unutardnevnog usklađivanja odvija se nakon svakog postupka dodjele i *nominacije* unutardnevnog kapaciteta.

Usklađivanje između *operatora prijenosnih sistema* odvija se u vremenu između 45 i 30 minuta prije početka prvog sata nominovanih unutardnevnih *programa*, a *nominacija* se potvrđuje prema rokovima definiranim u Dodatku 3.

Usklađivanje se radi za cijeli dan D (od 18:00 do 23:15 D-1) i kasnije za preostale sate u danu D prema Dodatku 3.

U slučaju neslaganja unutardnevnih *programa* nominovanih sa obje strane granice, *HOPS* i *NOSBiH* imaju pravo promijeniti vrijednosti nominovanih unutardnevnih programa. Ni u kojemslučaju, ni *HOPS,* ni *NOSBiH,* nisu odgovorni za gubitak profita, gubitak u poslovanju niti neku drugu posrednu, slučajnu, posebnu ili posljedičnu štetu bilo kakve vrste.

*HOPS* i *NOSBiH* upoređuju i usklađuju dostavljene pojedinačne fiksne planoverazmjene na zajedničkoj granici. *Korisnicima* nisu dozvoljene izmjene nominovanih unutardnevnih *programa*. Ukoliko postoji razlika u prijavljenim planovima razmjene u *isključno vrijeme*, primjenjuje se pravilo spuštanja na nižu vrijednost.

# Dio 8

# Otkazivanje unutardnevne dodjele

*NOSBiH* ili *HOPS* mogu otkazati postupak unutardnevne dodjele kapaciteta bez odgađanja, u *hitnim slučajevima*, nakon što su preduzeli sve druge raspoloživemjere u skladu sanadležnimnacionalnim zakonodavstvom i zakonodavstvom EU. Takođe je moguće smanjiti vrijednosti *raspoloživog unutardnevnog prijenosnog kapaciteta*. U tim se slučajevima vrijednosti *raspoloživog unutardnevnog prijenosnog kapaciteta* za odgovarajuće sate odmah postavljaju na0 ili drugu dogovorenu vrijednost. *Raspoloživi* *unutardnevni prijenosni kapacitet* ostaje izmijenjen sve dok se oba *operatora prijenosnih sistema* ne dogovore da povuku otkaz postupka *dodjele unutardnevnog prijenosnog kapaciteta* ili smanjenja *raspoloživog* *unutardnevnog prijenosnog kapaciteta*.

Postupak unutardnevne dodjele se takođe može otkazati zbog ozbiljnih poremećaja u radu interneta, *alokacione platforme* i drugih IT sistema ili uređaja koje *NOSBiH* ili *HOPS* upotrebljavaju u postupku unutardnevne dodjele.

U slučaju vanrednih okolnosti NOSBiH će o tome obavijestiti sve *korisnike* objavom na svojim *interet stranicama*, ukoliko to bude moguće.

# Dio 9

# Ograničenje dodijeljenih kapaciteta

U slučaju *ograničenja dodijeljenog kapaciteta* on se ograničava prema sljedećem redoslijedu:

1. kapacitet dodijeljen na unutardnevnoj dodjeli
2. kapacitet dodijeljen na dnevnoj dražbi
3. kapacitet rezerviran ili dodijeljen na mjesečnoj dražbi
4. kapacitet rezerviran ili dodijeljen na godišnjoj dražbi.

U okviru svake gore navedene grupe *kapacitet* se srazmjerno ograničava svim učesnicima, pri čemu će se ograničeni *kapacitet* zaokružiti na prvu višu vrijednost MW.

*Nosiocu prava na kapacitet* neće biti plaćena nikakva finansijska nadoknada za ograničenikapacitet koji je dobio u postupku dodjele unutardnevnog kapaciteta.

# Dio 10

# Razno

Član 10.1. Ograničenje odgovornosti

Operatori prijenosnih sistema, neće biti solidarno odgovorni *nosiocu prava na kapacitet* za štetu uzrokovanu učestvovanjem, odnosno nemogućnošću učestvovanja *nosioca prava na kapacitet* u postupku unutardnevne dodjele kapaciteta. *Nosilac prava na kapacitet* neće smatrati solidarno odgovornim *operatore prijenosnih sistema* te će im nadoknaditi štetu vezanu za potraživanja naknade štete treće strane. Ni u kojem slučaju ni *NOSBiH,* ni *HOPS* neće biti odgovorni za gubitak profita, gubitak u poslovanju niti neku drugu posrednu, slučajnu, posebnu ili posljedičnu štetu bilo kakve vrste.

HOPS i NOSBiH se obavezuju da će svoje dužnosti i obaveze izvršavati *prema Pravilima za unutardnevnu dodjelu prijenosnog kapaciteta* s pažnjom dobrog privrednika, voditelja regulacionog područja, te u skladu sa mjerodavnim propisima iz zakonodavstva EU, hrvatskim i BIH zakonima i propisima.

Član 10.2. Viša sila

*NOSBiH ni HOPS* nisuodgovorni za neispunjenje, neuredno ispunjenje ili kašnjenje uispunjenju obaveza koje proizlaze iz ovih *Pravila za unutardnevnu dodjelu prijenosnog* *kapaciteta*, ukoliko, i u opsegu u kojem je toneispunjenje, neuredno ispunjenje ili kašnjenje uispunjenju obaveza rezultat okolnosti nad kojima obavezna strana nije imala uticaj, uključujući, ali ne ograničavajući se samo, na *višu silu* i druge okolnosti za koje relevantna strana nije odgovorna i koje se ne mogu riješiti mjerama koje je, s tehničkog, finansijskog ili ekonomskog stajališta, mogao preduzeti *NOSBiH* ili *HOPS*.

Član 10.3. Cjelovitost ugovora

Bez obzira na posebne odredbe iz ovih *Pravila za unutardnevnu dodjelu prijenosnih kapaciteta*, nikakva izmjena ugovora između *NOSBiH-a* ili *HOPS-a* s jedne strane i *korisnika* s druge strane neće stupiti na snagu, ako je u pisanom obliku nije potvrdio i dostavio telefaksom ili elektronskom poštom *NOSBiH* ili *HOPS*. Ako bilo koji dio ili odredba *Pravila za unutardnevnu dodjelu prijenosnih kapaciteta* ili njihovih dodataka postane nevažeća, nezakonita, ništavna ili neprimjenjiva, ostali dijelovi će ostati na snazi i primjenjivaće se, tako da te izmjene neće na njih uticati. Bilo kakav nevažeći, nezakonit, ništavan ili neprimjenjiv dio ili odredba, zamijeniće se važećim, zakonitim ili primjenjivim dijelom ili odredbom tako da se, u mjeri u kojoj je to moguće, postigne namjeravani ekonomski i zakonski učinak.

Član 10.4. Povjerljivost

Radom i djelovanjem u skladu sa *Pravilima za unutardnevnu dodjelu prijenosnog kapaciteta*, *NOSBiH* ili *HOPS* te njihova povezana društva, ako ih imaju, mogu dobiti ili imati pristuppovjerljivim informacijama o *korisnicima*. Povjerljive informacije uključuju sve informacije koje su dostavljene u pisanom obliku i označene kao “povjerljive” ili otkrivanje informacije u drugom obliku koji nije pisani, na način da se osobi kojoj se informacija otkriva treba reći prije ili istovremeno sa takvim otkrivanjem da povjerljiva informacija može biti otkrivena ili je već otkrivena.

*NOSBiH i HOPS* saglasni su da će povjerljive informacije čuvati i neće ih otkritibez prethodnog pristanka *korisnika* niti će ih, bilo u kojem obliku, učiniti dostupnima nekoj trećoj strani, te da takve informacije neće koristiti ni u koju drugu svrhu, osim za razmatranje odredaba ovih *Pravila za unutardnevnu dodjelu prijenosnih kapaciteta*, izuzev ukoliko se radi o javnim vlastima.

Odredbe ovog člana ne primjenjuju se na informacije otkrivene *NOSBiH-u* ili *HOPS-u*, kako je navedeno u članu, ako:

1. je, prije takvog otkrivanja, to već bilo poznato javnosti ili ako je nakon tog otkrivanja to postalo poznato javnosti, ali ne krivnjom *NOSBiH-a ni* *HOPS-a*
2. su *NOSBiH ili HOPS* to znali prije objave
3. su istu informaciju, nakon otkrivanja, *NOSBiH ili HOPS* primili od treće strane koja prema odgovarajućem *korisniku* nije imala obavezu čuvanja tajnosti takve informacije.

Član 10.5. Izmjene i dopune

O svim izmjenama i dopunama ovih *Pravila za unutardnevnu dodjelu prijenosnog kapaciteta* korisnik će biti upoznat putem obavještenja objavljenog u novoj verziji ovih *Pravila za* *unutardnevnu dodjelu prijenosnog kapaciteta* na internetskim stranicama *NOSBiH-a ili HOPS-a*.Takvo obavještenje će upućivati na izmijenjene ili dopunjene članove i datume po stupanju na snagu novih odredbi *Pravila za unutardnevnu dodjelu prijenosnog kapaciteta*. Osim ako to nije navedeno u novoj verziji *Pravila za unutardnevnu dodjelu prijenosnog kapaciteta*, nije potrebna nova registracija, a korisnici prihvataju nova *Pravila za unutardnevnu dodjelu prijenosnog* *kapaciteta* nastavljajući sa svojim učestvovanjem u postupku unutardnevne dodjele.

Član 10.6. Period važenja

Ova *Pravila za unutardnevnu dodjelu* *prijenosnog kapaciteta* stupaju na snagu nakon odobrenja nadležnih regulatornih tijela i primjenjuju se za unutardnevne dodjele kapaciteta u 2022. godini u oba smjera na granici Hrvatske i Bosne i Hercegovine.

*Pravila za unutardnevnu dodjelu prijenosnog kapaciteta* važiće neodređeno vrijeme, a podložna su izmjenama i dopunama u skladu sa članom 10.5. ovih pravila, ili u slučaju bilo kakvih novih zakona i pravila koji se odnose na ili imaju učinak na dodjelu prijenosnog kapaciteta ili upravljanje zagušenjima.

Član 10.7. Mjerodavno pravo i sporovi

Za sve sporove između NOSBiH-a i *korisnika* koji proizlaze iz ovih *Pravila za unutardnevnu* *dodjelu prijenosnog kapaciteta* isključivoje mjerodavno pravo Bosne i Hercegovine.

U slučaju spora koji može proizići iz ovih *Pravila za unutardnevnu dodjelu prijenosnih kapacitata*, *dodjeljivač prijenosnog kapaciteta* i *korisnik*, trebaju nastojati da postignu obostrano prihvatljivo rješenje.

Strana koja se poziva na spor dužna je drugoj strani dostaviti obrazloženo obavještenje o razlozima za spor, navesti član *Pravila za unutardnevnu dodjelu prijenosnih kapacitata* koji je prekršen te poziv drugoj strani za sporazumno rješenje spora.

Ako *dodjeljivač prijenosnog kapaciteta* i *korisnik* ne uspiju naći rješenje u roku 30 (trideset) dana od dana prijema obavještenja kojim se navodi postojanje razloga za spor, on će se rješavati pred stvarno nadležnim sudom u Sarajevu.

Član 10.8. Obavještenja

Osim tamo gdje to ova *Pravila za unutardnevnu dodjelu prijenosnog kapaciteta* drugačije nalažu, svako obavještenje u okviru ovih *Pravila za unutardnevnu dodjelu prijenosnog kapaciteta* mora biti u pisanom obliku i naslovljeno na adrese navedene u Dodatku 2.

Član 10.9. Popis dodataka

Dodatak 1 Zahtjev za učestvovanje u dodjeli kapaciteta

Dodatak 2 Popis kontakata

Dodatak 3 Postupak unutardnevne dodjele i rokovi

Dodatak 4 Registracija na alokacionu platformu

Dodatci 1-4 čine sastavni dio ovih pravila.

**Dodatak 1 - Zahtjev za učestvovanje u dodjeli kapaciteta**

**Zahtjev za učestvovanje u postupku unutardnevne dodjele kapaciteta na granici između Hrvatske i Bosne i Hercegovine**

|  |  |
| --- | --- |
| **Ime kompanije/preduzetnika** |  |
| ***EIC-oznaka*** |  |
| **Adresa, država** |  |
| **Broj iz privrednog registra** |  |
| **Ovlašteni predstavnik** |  |
| **Broj obaveznika PDV-a** |  |
| **ID broj / PIB** |  |
| **Е-mail adresa** |  |
| **Telefon br.** |  |
| **Faks br.** |  |

Ovime objavljujemo našu namjeru da učestvujemo u postupku unutardnevne dodjele kapaciteta na granici između Bosne i Hercegovine i Hrvatske. Ispunjavamo sve uslove za učestvovanje iz „Pravila za unutardnevnu dodjelu prekograničnih prijenosnih kapaciteta“ na granici regulacionih područja Nezavisni operator sistema u Bosni i Hercegovini („NOSBiH“) i Hrvatskog operatora prijenosnog sistema d.o.o. („HOPS“) (u daljnjem tekstu *Pravila za unutardnevnu dodjelu* *prijenosnog kapaciteta*). Pročitali smo ih i prihvatamo da ćemo u potpunosti poštovati sva pravila,propise i IT zahtjeve ovih *Pravila za unutardnevnu dodjelu prijenosnog* *kapaciteta* koja su objavljena na internetskim stranicama *operatora prijenosnih sistema*.

Potvrđujemo da se dopuštenje za naše učestvovanje u postupcima unutardnevne dodjele može povući u slučaju kršenja odredbi *Pravila za unutardnevnu dodjelu prijenosnog kapaciteta*.

Za tržišnog subjekta

Datum: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Potpis

Nezavisni operator sistema u Bosni i Hercegovini kao *dodjeljivač prijenosnog kapaciteta* odobrava gore navedeni zahtjev za učestvovanje i registruje ovaj zahtjev pod registarskim brojem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nezavisni operator sistema u Bosni i Hercegovini

Datum: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Potpis

**Dodatak 1 - Privitak 1**

**Popis ovlaštenih predstavnika *korisnika***

*Korisnik* ovlašćuje sljedeće osobe da djeluju u ime *korisnika*:

- za potpis Zahtjeva za učestvovanje

|  |  |  |  |  |
| --- | --- | --- | --- | --- |
| **Ime** | **Broj telefona** | **Broj mobilnog** | **Broj telefaksa** | **Adresa elektronske pošte** |
|  |  | **telefona** |  |  |
|  |  |  |  |  |
|  |  |  |  |  |
|  |  |  |  |  |

* za podnošenje zahtjeva *dodjeljivaču prijenosnog kapaciteta* za *dodjelu* *raspoloživog* *unutardnevnog* *prijenosnog kapaciteta*

|  |  |  |  |  |
| --- | --- | --- | --- | --- |
| **Ime** | **Broj telefona** | **Broj mobilnog** | **Broj telefaksa** | **Adresa elektronske pošte** |
|  |  | **telefona** |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Važeća adresa za slanje**

**zahtjeva za učestvovanje u**

**dodjeli kapaciteta: (popunjava**

**se u slučaju promjene adrese)**

U slučaju bilo koje promjene podataka iz gornje tablice, korisnik se obavezuje da će obavijestiti dodjeljivača prijenosnog kapaciteta.

**Dodatak 2 – Popis kontakata**

Tržišni subjekti moraju dostaviti **Zahtjeve za učestvovanje na aukcijama** (vidi Dodatak 1) *dodjeljivaču* *prijenosnih kapaciteta* na sljedeću adresu:

**Nezavisni operator sistema u Bosni i Hercegovini**

**Hifzi Bjelevca 17**

**71000 Sarajevo**

**Bosna i Hercegovina**

Za ličnu dostavu na gore navedenu adresu protokol je otvoren od 09:00 do 15:00 sati (CET) svakog *radnog dana*.

Svaka potvrda koju izda protokol *dodjeljivača prijenosnih kapaciteta* potvrđuje samo datum i vrijeme prijema dokumenta – ali ne i ispravnost ili tačnost dokumenta.

Za ostalu komunikaciju sa *dodjeljivačem prijenosnih kapaciteta korisnici* mogu koristiti sljedeće brojevetelefaksa i kontakte:

**Pravila dodjele**

|  |  |  |  |  |  |  |
| --- | --- | --- | --- | --- | --- | --- |
| **Ime** | **Broj telefona** |  | **Adresa elektronske pošte** | | | **Broj telefaksa** |
|  |  |  |  |  |  |  |
| Adnan Muharemović | + 387 33 720 434 |  | a.muharemovic@nosbih.ba | | | +387 33 720 495 |
|  |  |  |  |  |  |  |
| **Registracija korisnika** |  |  |  |  |  |  |
|  |  |  |  | |  |  |
| **Ime** | **Broj telefona** |  | **Adresa elektronske pošte** | | | **Broj telefaksa** |
|  |  |  |  | | |  |
| Dženeta Erović | + 387 33 720 434 |  | dz.erovic@nosbih.ba | | | + 387 33 720 405 |
|  |  |  |  |  |  |  |

**Pitanja o postukpu dodjele unutardnevnog kapaciteta (00:00-24:00)**

|  |  |  |  |  |  |  |
| --- | --- | --- | --- | --- | --- | --- |
|  | **Broj telefona** |  | **Adresa elektronske pošte** | | | **Broj telefaksa** |
|  |  |  |  | |  |  |
| Služba za upravljanje sistemom u realnom vremenu | +387 33 720 496 |  | [dispecer@nosbih.ba](mailto:NacionalnidispecerskicentarZagreb@hops.hr) | |  | +387 33 720 495 |
|  |  |  |  | | |  |
|  |  |  |  |  |  |  |

**Dodatak 3 – Postupak unutardnevne dodjele i rokovi**

Vremenski raspored za postupak prije unutardnevne dodjele (dodjela u danu D-1 za dan D) opisan je u tablici ispod:

|  |  |  |  |  |
| --- | --- | --- | --- | --- |
| **Dan** | **Rok za dostavljanje zahtjeva za dodjelu** | **Rok za nominaciju** | **Rok za primjenu pravila u slučaju neusaglašenosti** | **Usklađivanje između operatora** |
| D | D-1, 19:00 | D-1, 19:15 | D-1, 19:30 | **00:00-24:00** |
| D | D-1, 20:00 | D-1, 20:15 | D-1, 20:30 | **00:00-24:00** |
| D | D-1, 21:00 | D-1, 21:15 | D-1, 21:30 | **00:00-24:00** |
| D | D-1, 22:00 | D-1, 22:15 | D-1, 22:30 | **00:00-24:00** |

Vremenski raspored za svaki sat unutardnevne dodjele u danu D opisan je u tablici ispod:

|  |  |  |  |  |
| --- | --- | --- | --- | --- |
| **Sat** | **Rok za dostavljanje zahtjeva za dodjelu** | **Rok za nominaciju** | **Rok za primjenu pravila u slučaju neusaglašenosti** | **Usklađivanje između operatora** |
| H1 | D-1, 23:00 | D-1, 23:15 | D-1, 23:30 | **00:00-24:00** |
| H2 | 00:00 | 00:15 | 00:30 | **01:00-24:00** |
| H3 | 01:00 | 01:15 | 01:30 | **02:00-24:00** |
| H4 | 02:00 | 02:15 | 02:30 | **03:00-24:00** |
| H5 | 03:00 | 03:15 | 03:30 | **04:00-24:00** |
| H6 | 04:00 | 04:15 | 04:30 | **05:00-24:00** |
| H7 | 05:00 | 05:15 | 05:30 | **06:00-24:00** |
| H8 | 06:00 | 06:15 | 06:30 | **07:00-24:00** |
| H9 | 07:00 | 07:15 | 07:30 | **08:00-24:00** |
| H10 | 08:00 | 08:15 | 08:30 | **09:00-24:00** |
| H11 | 09:00 | 09:15 | 09:30 | **10:00-24:00** |
| H12 | 10:00 | 10:15 | 10:30 | **11:00-24:00** |
| H13 | 11:00 | 11:15 | 11:30 | **12:00-24:00** |
| H14 | 12:00 | 12:15 | 12:30 | **13:00-24:00** |
| H15 | 13:00 | 13:15 | 13:30 | **14:00-24:00** |
| H16 | 14:00 | 14:15 | 14:30 | **15:00-24:00** |
| H17 | 15:00 | 15:15 | 15:30 | **16:00-24:00** |
| H18 | 16:00 | 16:15 | 16:30 | **17:00-24:00** |
| H19 | 17:00 | 17:15 | 17:30 | **18:00-24:00** |
| H20 | 18:00 | 18:15 | 18:30 | **19:00-24:00** |
| H21 | 19:00 | 19:15 | 19:30 | **20:00-24:00** |
| H22 | 20:00 | 20:15 | 20:30 | **21:00-24:00** |
| H23 | 21:00 | 21:15 | 21:30 | **22:00-24:00** |
| H24 | 22:00 | 22:15 | 22:30 | **23:00-24:00** |

Na navedeno vrijeme početka i završetka ne utiču promjene koje nastupaju zbog prelaza na ljetno računanje vremena.

# Dodatak 4 – Registracija na alokacionu platformu

**Učesnik na tržištu**

|  |  |
| --- | --- |
| **Puni naziv:** |  |
| **EIC kod:** |  |
| **Ovlaštena osoba:** |  |

Učesnik na tržištu zahtijeva:

* postavku (*setup*)
* modifikaciju
* brisanje

korisničkog naloga na alokacionoj platformi za sljedećeg korisnika:

**Korisnik**

|  |  |  |
| --- | --- | --- |
| **Ime i prezime:** |  | |
| **Elektronska adresa:** |  | |
| **Telefon:** |  | |
| **Elektronska adresa**  za *ECAN* razmjenu fajlova s alokacionom platformom: | **Šalje** | **Prima** |
|  |  |

Na osnovu pravila za dodjelu kapaciteta, čiji je sadržaj poznat gore navedenom korisniku, korisnik je ovlašten da vrši operacije na alokacionoj platformi u skladu sa pravima korisnika i u tom slučaju zastupa gore navedenog učesnika na tržištu.

Informacije za prijavljivanje (korisničko ime i lozinka) biće poslate korisniku na gore navedenu elektronsku adresu (e-mail), a on je prilikom prvog prijavljivanja obavezan lozinku promijeniti.

Datum \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlaštena osoba učesnika na tržištu Korisnik